अल्फ़ा लीब्राए तारा

अल्फ़ा लीब्राए (Alpha Librae) या α लीब्राए (α Librae) या दक्षिण विशाख (South Vishakha) या ज़ुबन अल-जनुबी (Zubenelgenubi) तुला तारामंडल का दूसरा सबसे रोशन तारा है। आँखों से एक दिखने वाला अल्फ़ा लीब्राए वास्तव में एक बहु तारा मंडल है, जिसमें चार या पाँच तारे सम्मिलित हैं। यह हमारे सौर मंडल से अनुमानित 77 प्रकाशवर्ष की दूरी पर स्थित है।

 पारम्परिक भारतीय नाम 
अल्फ़ा लीब्राए और बीटा लीब्राए संस्कृत में विशाख नामक नक्षत्र कहलाते हैं।"The Origin of the Zodiac," Rupert Gleadow, Courier Corporation, 2011, ISBN 9780486419398, ... He added that the opposite asterism Visakha, marked by Alpha and Beta Librae, means 'divided in two' ... अथर्व वेद में यह दो तारे समृद्धि के प्रतीक माने गए हैं।"Journal of the University of Gauhati," Volume 2, Issue 1, University of Gauhati, Assam, 1951, ... In the Atharva V. (XIX 7) the expression radho Viśākhe occurs - "the Viśākhe are prosperity." Viśākhe is the couple of stars Alpha and Beta Librae. This mansion is called Radha according to the Amarakosa ...

 बहुतारा मंडल 
अल्फ़ा लीब्राए को दूरबीन से देखने पर पहले एक द्वितारा दिखता है, जिसके कम रोशन सदस्य को α1 लीब्राए (α1 Librae) और अधिक रोशन सदस्य को α2 लीब्राए (α2 Librae) बुलाया जाता है। यह दोनों एक दूसरे से 5400 खइ की दूरी रखते हैं। अधिक शक्तिशाली दूरबीन से α1 लीब्राए और α2 लीब्राए दोनों स्वयं द्वितारे ज्ञात होते हैं, यानि यह एक चतुर्तारा मंडल है। एक अन्य तारा केयू लीब्राए (KU Librae) भी इन तारों के साथ गुरुत्वाकर्षक रूप से बंधा हुआ प्रतीत होता है और यदि यह सत्य है तो यह कुल मिलाकर एक पंचतारा मंडल है। मंडल के दो सर्वाधिक तेजस्वी तारों में एक A3-श्रेणी का श्वेत तारा और दूसरा F4-श्रेणी का एक तारा है। सम्भव है कि यह सभी तारे लगभग 20 करोड़ वर्ष पूर्व एक साथ ही विकसित हुए थे।

 इन्हें भी देखें 
 बहुतारा
 तुला तारामंडल
 बीटा लीब्राए तारा

 सन्दर्भ 

श्रेणी:तुला तारामंडल
श्रेणी:द्वितारे
श्रेणी:ए-प्रकार उपदानव तारे
श्रेणी:ऍफ़-प्रकार मुख्य अनुक्रम तारे